
ΠΕΡΙΕΧΟΜΕΝΑ 


ΔΙΑΤΑΓΜΑΤΑ 

Καθορισμός ειδικών όρων δόμησης του παραδοσια¬ 
κού οικισμού Χάλκης (ή Νημπορειού) της νήσου 
Χάλκης. 1 

ΑΠΟΦΑΣΕΙΣ 

Αναθεώρηση όρων και περιορισμών δόμησης του ε¬ 
γκεκριμένου σχεδίου πόλεως Μαρκοπούλου Με- 
σογαίας Ν. Αττικής. 2 


ΔΙΑΤΑΓΜΑΤΑ 

- (ΐ) 

Καθορισμός ειδικών όρων δόμησης του παραδοσιακού 
οικισμού Χάλκης (ή Νημπορειού) της νήσου Χάλκης. 

Ο ΠΡΟΕΔΡΟΣ ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις: 

α) Του άρθρου 4παρ. 1 του Ν. 1577/ 1985 «Γενικός Οι¬ 
κοδομικός Κανονισμός και άλλες πολεοδομικές διατά¬ 
ξεις» (ΦΕΚ Α'210), όπως το άρθρο αυτό αντικαταστάθηκε 
με το άρθρο 3 του Ν. 2831/ 2000 "Τροποποίηση των δια¬ 
τάξεων του Ν. 1577/ 1985, ΓΟΚ, και άλλες πολεοδομικές 
διατάξεις" (ΦΕΚ Α’ 140) και ερμηνεύθηκε με το άρθρο 34 
παρ. 5 εδ. α και β του Ν. 2971 / 2001 "Αιγιαλός, παραλία και 
άλλες διατάξεις" (ΦΕΚ Α' 285). 

β) Του άρθρου 25 παρ. 9βτου Ν. 2508/1997 "Βιώσιμη οι¬ 
κιστική ανάπτυξη πόλεων και οικισμών της χώρας και άλ¬ 
λες διατάξεις" (ΦΕΚ Α’ 124). 

γ) Της ΥΑ ΔΔΟ/Φ. 101.22/4724/8.5.2000 "Τροποποίηση 
απόφασης μεταβίβασης αρμοδιοτήτων του Υπουργείου 
Αιγαίου" (ΦΕΚ Β’ 651/22.5.2000). 

δ) Του άρθρου 29α του Ν. 1558/1985 "Κυβέρνηση και 
Κυβερνητικά Όργανα" που προστέθηκε στο νόμο αυτό με 
το άρθρο 27 του Ν.2081/1992, όπως αντικαταστάθηκε με 
την παρ. 2α του άρθρου Ιτου Ν.2469/1997. 

2. Την από 3.10.2001 εισήγηση της Δ/νσης Περιβάλλο¬ 
ντος, τμήμα παραδοσιακών οικισμών του Υπουργείου Αι¬ 
γαίου που διαβιβάστηκε στο Συμβούλιο Χωροταξίας Οικι¬ 
σμού και Περιβάλλοντος του Υπουργείου Αιγαίου με το α- 
ριθμ. ΔΠΕ/12057/3.10.2001 έγγραφο, καθώς και την από 
11.12.2001 εισήγηση της Δ/νσης Περιβάλλοντος, τμήμα 
παραδοσιακών οικισμών του Υπουργείου Αιγαίου που 
διαβιβάστηκε στο Συμβούλιο Χωροταξίας Οικισμού και 
Περιβάλλοντος του Υπουργείου Αιγαίου με το αριθμ. 
ΔΠΕ/15811/11.12.2001 έγγραφο. 


3. Το υπ' αριθμ. 4/5.10.2001/θέμα 2ο πρακτικό του Συμ¬ 
βουλίου Χωροταξίας Οικισμού και Περιβάλλοντος του Υ¬ 
πουργείου Αιγαίου, καθώς και το υπ' αριθμ. 7/13.12.2001 
(θέμα Ιο) πρακτικό του Συμβουλίου Χωροταξίας Οικι¬ 
σμού και Περιβάλλοντος του Υπουργείου Αιγαίου. 

4. Το υπ' αριθμ. 67/7.12.2001 πρακτικό του Δ.Σ. του Δή¬ 
μου Χάλκης. 

5. Το γεγονός ότι από τις διατάξεις του παρόντος δεν 
προκαλείται δαπάνη εις βάρος του τακτικού προϋπολογι¬ 
σμού για το τρέχον και τα επόμενα οικονομικά έτη. 

6. Την υπ. αριθμ. 158/ 2002 γνωμοδότηση του Συμβου¬ 
λίου της Επικράτειας μετά από πρόταση του Υπουργού 
Αιγαίου, αποφασίζουμε: 

Άρθρο 1 

Οι ειδικοί όροι και περιορισμοί δόμησης εντός του παρα¬ 
δοσιακού οικισμού Χάλκης (Νημπορειό) της νήσου Χάλκης 
τροποποιούνται και συμπληρώνονται ως ακολούθως: 

1. Δεν επιτρέπεται καμία αλλοίωση του θαλάσσιου με¬ 
τώπου σε όλο το μήκος του οικισμού και συγκεκριμένα, α¬ 
πό την ευθεία που ορίζεται από το ιερό της εκκλησίας του 
Αγίου Νικολάου έως 1.000μ. και από το κτίριο, ιδιοκτησίας 
Ε. Αγγελή, έως Ι.ΟΟΟμ. κατά μήκος της ακτογραμμής, ό¬ 
πως αυτό φαίνεται στο τοπογραφικό διάγραμμα του οικι¬ 
σμού που συνοδεύει το παρόν διάταγμα. 

2. Στα παραπάνω μέτωπα που δεν έχουν διαμορφωθεί 
κρηπιδώματα επιβάλλεται να παραμείνει αναλλοίωτη η α¬ 
κτή και τα υπάρχοντα κτίσματα να διατηρούν την απευ¬ 
θείας πρόσβαση προς τη θάλασσα. 

3. Συγκεκριμένα, δεν επιτρέπεται η επιχωμάτωση ή ο ε¬ 
κβραχισμός της ακτής, πέραν της ήδη υπάρχουσας προ¬ 
κυμαίας, για την διαμόρφωση οδών, κοινόχρηστων χώ¬ 
ρων ή λιμενικών έργων, καθώς και για χρήση ή επέκταση 
των κατοικιών. 

Άρθρο 2 

1. Ο μέγιστος αριθμός ορόφων ορίζεται σε δύο (2). 

2. Το μέγιστο επιτρεπόμενο ύψος των κτιρίων ορίζεται 
ως εξής: 

α) το μέγιστο επιτρεπόμενο ύψος καθορίζεται σε 7.50μ. 

β) το ύψος του κτιρίου ή του κτίσματος μετράται σε κά¬ 
θε σημείο του περιγράμματος της οικοδομής και από την 
τελική στάθμη του φυσικού εδάφους μόνον. Το ύψος του 
κτιρίου στο ανάντι της οδού δεν μπορεί να υπερβαίνει τα 
3.50μ. (ύψος ενός ορόφου). 

γ) σε περίπτωση που η γραμμή δόμησης συμπίπτει με το 
όριο του δρόμου, το μέγιστο ύψος της όψης επί του δρό¬ 
μου αυτού μετράται από την στάθμη της οδού. 

δ) η τυχόν υπερύψωση του δαπέδου του ισογείου δεν 
θα υπερβαίνει το Ι.ΟΟμ. από τη στάθμη του δρόμου 

ε) ως μέγιστο ύψος κτιρίου ή κτίσματος νοείται το ύψος 
των τελικά διαμορφωμένων όψεων, συμπεριλαμβανομέ- 
νης και της υπερυψωσης, έως Ι.ΟΟμ., από το φυσικό έδα¬ 
φος. Πέραν του ύψους αυτού, επιτρέπεται μόνον η κατα- 





























3064 


ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΤΕΤΑΡΤΟ) 


σκευή στέγης και καπνοδόχων. 

στ) απαγορεύεται κάθε εκσκαφή ή επιχωμάτωση στο 
γήπεδο, εκτός από τις απολύτως αναγκαίες για το περί¬ 
γραμμα της οικοδομής. 

3. α) Η τοποθέτηση του κτιρίου στο οικόπεδο θα γίνεται 
έτσι ώστε: 

ί) να διατηρείται η συνέχεια της οικοδομικής γραμμής, 
Ν) να προστατεύονται βασικά σημεία θέας των κοινό¬ 
χρηστων χώρων (δρόμων, πλατειών), 
ϋι) να προστατεύεται, κατά το δυνατόν, η θέα των όμο¬ 
ρων οικοπέδων και ιδιαίτερα των όπισθεν ευρισκομένων. 

ίν) να μη διαμορφώνονται υποβαθμισμένοι ελεύθεροι 
χώροι ανάμεσα σε όμορες ιδιοκτησίες. 

β) Προκειμένου οι αρμόδιες υπηρεσίες να εγκρίνουν την 
θέση του κτιρίου στο οικόπεδο, πρέπει να υποβάλλεται πλή¬ 
ρης φωτογραφική αποτύπωση του άμεσου περιβάλλοντος 
του οικοπέδου (όμορα οικόπεδα, δρόμοι ή κοινόχρηστοι 
χώροι που βρίσκονται σε άμεση επαφή με το οικόπεδο). 

4. Η γραμμή δόμησης ορίζεται ως το κοινό όριο μεταξύ 
των οικοπέδων και των κοινόχρηστων χώρων. Εάν η υφι¬ 
στάμενη κατάσταση έχει παγιωθεί ως προς τη θέση της 
γραμμής δόμησης, η οικοδομή τοποθετείται στη διαμορ¬ 
φωμένη οικοδομική γραμμή. Εάν ανεγείρεται νέα οικοδο¬ 
μή στη θέση παλαιού κτιρίου (κατεδαφισθέντος ή όχι), η 
νέα οικοδομή τοποθετείται στη θέση του παλαιού κτιρίου. 

5α) Η ογκοπλαστική διαμόρφωση του κτιρίου, η διάτα¬ 
ξή του μέσα στο γήπεδο και τα μορφολογικά του χαρα¬ 
κτηριστικά πρέπει να προσαρμόζονται στα τοπικά παρα¬ 
δοσιακά αρχιτεκτονικά πρότυπα. 

β) Συγκεκριμένα, οι κατόψεις των κτιρίων θα είναι ορθο- 
γωνικές, ώστε να προκύπτουν συμπαγείς, παραλληλεπί¬ 
πεδοι, "καθαροί 1 κτιριακοί όγκοι, χωρίς προσκτίσματα. 

γ) Σε διώροφα κτίρια, είναι δυνατόν, ο όροφος να τοπο¬ 
θετηθεί σε εσοχή, ώστε τμήμα του δώματος του ισογείου 
να έχει χρήση υπαίθριου χώρου για τον όροφο. 

δ) Ο μέγιστος επιτρεπόμενος ενιαίος κτιριακός όγκος 
δεν επιτρέπεται να υπερβαίνει τα ΘΟΟκ.μ. Σε κτίρια που για 
λόγους λειτουργικότητας αναπτύσσονται σε όγκο μεγα¬ 
λύτερο του επιτρεπομένου, επιβάλλεται η διάσπαση των 
όγκων, χωρίς απαραίτητα πλήρη διαχωρισμό είτε ως προς 
το ύψος, είτε ως προς την κάτοψη, κατά 2.00μ. Οι όγκοι 
που διαμορφώνονται μπορούν να βρίσκονται είτε σε επα¬ 
φή μεταξύ τους, είτε να συνδέονται με υμιυπαίθριους χώ¬ 
ρους ή αυλές, δημιουργώντας ένα ενιαίο αρχιτεκτονικό 
σύνολο με ενότητα και συνοχή, σύμφωνα με τη συγκρότη¬ 
ση και δομή των παραδοσιακών κτισμάτων του οικισμού. 
Σε περίπτωση πλήρους διαχωρισμού των επιμέρους ό¬ 
γκων, η μεταξύ τους απόσταση είναι τουλάχιστον 2.50μ. 

ε) Σε πολιτιστικά κτίρια ή κτίρια κοινής ωφελείας δεν επι¬ 
βάλλεται η διάσπαση των όγκων. Τα κτίρια αυτά πρέπει να 
τηρούν την υφιστάμενη κλίμακα των κτιρίωντου οικισμού. 

6.Το μέγιστο συνεχές ενιαίο τμήμα όψεως του κτιρίου 
πρέπει να μην υπερβαίνει τα δέκα (10) μέτρα. Σε περί¬ 
πτωση που το μήκος του κτιρίου είναι μεγαλύτερο, επι¬ 
βάλλεται ο διαχωρισμός των στεγών του κτιρίου. 

7α) Η κάλυψη των κτιρίων επιβάλλεται να γίνεται με κε¬ 
ραμοσκεπή στέγη τετράριχτη ή δίριχτη με αετωματικές α¬ 
πολήξεις στην κύρια όψη. Μονόριχτη στέγη επιτρέπεται 
μόνο σε μονώροφα μικρά κτίσματα, εμβαδού έως 50τμ. 

β) Η κλίση της στέγης δεν θα υπερβαίνει το 30% και το 
ύψος της το 1.50μ. 

γ) Η στέγαση είναι ενσωματωμένη στο κτίσμα, χωρίς 
γείσωμα στις απολήξεις των όψεων, κατά τα τοπικά πα¬ 
ραδοσιακά πρότυπα. Η διευθέτηση των όμβριων γίνεται 
με περιμετρικό λούκι μεταξύ του εξωτερικού τοίχου και 
της εγκιβωτισμένης στέγης. 

δ) Κατ' εξαίρεση στα κτίσματα νεοκλασικού τύπου, επι¬ 
τρέπεται η προεξοχή της στέγης έως 0.20μ. 

ε) Η επικάλυψη της στέγης γίνεται με βυζαντινά ή ρω¬ 
μαϊκά κεραμίδια, χρώματος κόκκινου. 

στ) Επιβάλλεται η κατασκευή της στέγης, μετά την ολο¬ 
κλήρωση του φέροντος οργανισμού και της τοιχοποιίας 
του κτιρίου και πριν από κάθε άλλη οικοδομική εργασία, 
έστω και αν δεν έχει εξαντληθεί ο συντελεστής δόμησης. 
8α) Τα εξωτερικά ανοίγματα δεν υπερβαίνουν το 20% 


της επιφάνειας των όψεων, στις οποίες αντιστοιχούν. 

β) Τα ανοίγματα διατάσσονται συμμετρικά, ως προς τον 
άξονα της κεντρικής εισόδου, με τριαδική ή πενταδική 
διάταξη στην κύρια όψη, η δε τοποθέτησή τους γίνεται σε 
επάλληλες ζώνες καθ’ ύψος. 

γ) Η αναλογία πλάτους/ύψους είναι 1:1.5 έως 1:2γιατα 
παράθυρα και 1 : 2 έως 1:2.5 για τις μονόφυλλες πόρτες, 
μη συμπεριλαμβανομένων των φεγγιτών. Το πλάτος των 
ανοιγμάτων δεν υπερβαίνει το 1.20μ. 

δ) Οι αποστάσεις μεταξύ των ανοιγμάτων διαμορφώνο¬ 
νται, ώστε οι ενδιάμεσες πλήρεις επιφάνειες να προσεγ¬ 
γίζουν το πλάτος των κενών (ανοιγμάτων). 

ε) Η απόσταση των ανοιγμάτων από τις ακμές των κτι¬ 
ρίων θα είναι τουλάχιστον Ι.ΟΟμ.και η μεταξύ τους από¬ 
σταση τουλάχιστον 1.00μ. 
στ) Επιτρέπεται η κατασκευή φεγγιτών, 
ζ) Επιτρέπονται τα ανακουφιστικά τόξα στα υπέρθυρα 
των ανοιγμάτων, ύψους έως 0.15μ. 

9α) Τα κουφώματα επιβάλλεται να είναι ξύλινα καρφω¬ 
τά (σανιδωτά), ταμπλαδωτά ή περσιδωτά, τοποθετημένα 
σε περασιά με την εξωτερική επιφάνεια της τοιχοποιίας. 
Τα υαλοστάσια των ανοιγμάτων πρέπει να υποδιαιρού¬ 
νται με οριζόντια κ αίτια. 

β) Το σύνολο των κουφωμάτωντου κτιρίου επιβάλλεται 
να έχει ενιαίο χρωματισμό, και να είναι μονόχρωμα σε 
χρώμα μπλε, χονδροκόκκινο, γκρίζο ή πράσινο. 

γ) Επιβάλλεται να βάφονται στο ίδιο χρώμα και τα με¬ 
ταλλικά στοιχεία των κουφωμάτων (μεντεσέδες κλπ), με ε¬ 
ξαίρεση τα σίδερα ασφαλείας, των οποίων το χρώμα πρέ¬ 
πει να εναρμονίζεται ανάλογα με τα χρώματα του κτιρίου. 

δ) Οι αυλόθυρες πρέπει να είναι ξύλινες ή μεταλλικές 
βαμμένες στο χρώμα των κουφωμάτων ή των τυχόν άλ¬ 
λων μεταλλικών στοιχείων αντίστοιχα. 

10α) Οι περιφράξεις των αυλών ή των οικοπέδων, καθώς 
και οι τοίχοι αντιστήριξης, όπου απαιτείται, κατασκευάζο¬ 
νται ή από λιθοδομή ανεπίχριστη, ή από άλλο δομικό υλι¬ 
κό, πλάτους τουλάχιστον 0.40μ., οπότε επιχρίονται και βά¬ 
φονται υποχρεωτικά, σε χρώμα λευκό. Το ύψος του κτι¬ 
στού τμήρατος των περιφράξεων, στη διαμορφωμένη 
οικοδομική γραμμή, δεν επιτρέπεται να υπερβαίνει το 
1,20μ. απότη στάθμη του δρόμου. Η απόληξη κατασκευά¬ 
ζεται σε ευθεία γραμμή. Πάνωαπότο κτιστό τμήμα της πε- 
ρίφραξης επιτρέπεται η τοποθέτηση κιγκλιδώματος (φρά¬ 
χτη) ύψους έως 1,00μ. από ξύλο ή σίδερο και βαμμένου σε 
χρωματισμούς ανάλογους με των κουφωμάτων. 

β) Απαγορεύεται η δημιουργία τόξων, αψίδων, βάλτων 
ή άλλων διακοσμητικών στοιχείων στο σώμα του κτιρίου 
και στις περιφράξεις των γηπέδων. Τυχόν υπάρχουσες α¬ 
νάλογες κατασκευές διατηρούνται και επισκευάζονται 
βάσει σχεδίων αποτύπωσης. 

11α) Οι εξώστες που ανοίγονται σε πρόβολο (μπαλκό¬ 
νια) τοποθετούνται στον άξονα συμμετρίας της όψης ή 
στον άξονα της κεντρικής εισόδου. 

β) Κατασκευάζονται από μπετόν ή ξύλο ή μέταλλο με ξύ¬ 
λινο δάπεδο, κατά τα τοπικά πρότυπα και έχουν ορθογω- 
νική κάτοψη. Το πλάτος τους δεν μπορεί να υπερβαίνει το 
1/10 του πλάτους του δρόμου, το μέγιστο έως 1.00μ., και 
το μήκος τους τα 2.50μ. Οι εξώστες επιτρέπονται μόνο ό¬ 
ταν ανοίγονται σε κοινόχρηστο χώρο, πλάτους μεγαλύτε¬ 
ρου των 6.00μ., εάν τα οικόπεδα δεν έχουν προκήπιο. 

γ) Επιτρέπεται η κατασκευή ξύλινων ή μεταλλικών υπο¬ 
στηριγμάτων κάτω από το δάπεδο των εξωστών, τα οποία 
θα είναι είτε σε επαφή με το δάπεδο του εξώστη είτε σε 
γωνία έως 35μοιρών. Τα κτιστά ή μαρμάρινα φουρούσια 
επιτρέπονται μόνο σε περίπτωση κατασκευής κτιρίου νε¬ 
οκλασικού τύπου. 

δ) Οι εξώστες απέχουν από τις ακμές του κτιρίου του¬ 
λάχιστον 1 ,ΟΟμ.και η μεταξύ τους απόσταση επιβάλλεται 
να είναι τουλάχιστον 1.50μ. 

12α) Τα ανοικτά κλιμακοστάσια επιτρέπονται μόνον από 
το ισόγειο στον όροφο. 

β) Επιβάλλεται να είναι κτιστά και να τοποθετούνται πα¬ 
ράλληλα και σε επαφή με τον όγκο του κτιρίου ή υπό γω¬ 
νία, η οποία δεν θα υπερβαίνει τα 4 πατήματα. Το πλάτος 
τους να μη υπερβαίνει το 1.20μ. Τα πατήματα πρέπει να ε- 

πιστρώνονται με σχιστόπλακες ή με τσιμεντοκονία χρώ¬ 
ματος γκρι και τα ρίχτια να είναι σοβατισμένα και βαμμέ¬ 
να σε χρώμα λευκό. Απαγορεύεται κάθε άλλο υλικό επί¬ 
στρωσης. Απαγορεύονται οι ελικοειδείς κλίμακες. 

γ) Τα ανοικτά κλιμακοστάσια δεν προσμετρώνται στο 
ποσοστό κάλυψης των οικοπέδων. 

13α) Τα στηθαία των εξωστών και των ανοικτών κλιμάκων 
επιβάλλεται να κατασκευάζονται αποκλειστικά από ξύλο ή 
σίδερο απλής ορθογωνικής διατομής, βαμμένα σε χρωμα¬ 
τισμούς ανάλογους των κουφωμάτων τα ξύλινα, τα δε σι¬ 
δερένια είναι δυνατόν να βαφούν και σε χρώμα μαύρο. 

β) Τα κιγκλιδώματα νεοκλασικού τύπου επιτρέπονται 
μονο στα αντίστοιχα κτήρια, μετά από έγκριση των αρμο¬ 
δίων υπηρεσιών του ΥΠΑΙ. Τα στηθαία των ανοικτών εξω¬ 
στών (εσοχές) κατασκευάζονται από ξύλο ή σίδερο, κατ' 
ανάλογο τρόπο με αυτά των εξωστών σε πρόβολο, ή με 
πεσσούς (0.40X0.40), σε συνδυασμό με ξύλινο ή σιδερέ¬ 
νιο στηθαίο. 

14α) Προστεγάσματα-στέγαστρα επιτρέπονται από ξύ¬ 
λινο σκελετό ορθογωνικής διατομής και επιφάνεια κάλυ¬ 
ψης οριζόντια, ή με μικρή κλίση έως 3%, αποκλειστικά κα¬ 
τασκευασμένη από φυσικό υλικό, καλάμια ή ύφασμα λευ¬ 
κού χρώματος. Τα οριζόντια στοιχεία του σκελετού 
πρέπει να μην προεξέχουν των κάθετων στοιχείων. Ο 
χρωματισμός του ξύλινου σκελετού των στεγάστρων εί¬ 
ναι λευκός ή αυτός των κουφωμάτων. 

β) Το μέγιστο ύψος των στεγάστρων στον όροφο των 
κτιρίων πρέπει να μη υπερβαίνει τα 2.30μ και να απέχει 
τουλάχιστον 0.50μ. από την απόληξη της όψης. 

γ) Απαγορεύεται η κατασκευή καμπύλων προστεγα¬ 
σμάτων, η χρήση πλαστικών, αλουμινίων, ετερνίτη και α- 
μιαντοτσιμέντου (ελενίτ), καθώς και η τοποθέτηση κάθε¬ 
των προς το έδαφος πετασμάτων. 

15. Ο χρωματισμός στις εξωτερικές επιφάνειες των ό¬ 
ψεων του κτιρίου επιβάλλεται να είναι σε τόνους που συ¬ 
ναντιόνται στις παλιές οικοδομές του οικισμού, όπως είναι 
το λευκό, οι αποχρώσεις της ώχρας, του κυανού, το κε¬ 
ραμίδι και εν γένει των γαιωδών χρωμάτων. Απαγορεύε¬ 
ται η οποιουδήποτε είδους επένδυση των εξωτερικών ό¬ 
ψεων (λίθινες πλάκες, κεραμικά πλακάκια, κλπ). 

16. Δεν επιτρέπεται η κατασκευή στοών, αρχιτεκτονι¬ 
κών προεξοχών, κογχών ή άλλων μορφολογικών στοιχεί¬ 
ων, τα οποία δεν συναντιόνται στα παραδοσιακά κτίσματα 
του οικισμού. 

Άρθρο 3 

Ια) Οι υδατοδεξαμενές, τα κλιματιστικά και οι ηλιακοί 
θερμοσίφωνες πρέπει να τοποθετούνται σε θέσεις που 
δεν είναι ορατές από τους διερχόμενους σε κοινοχρή¬ 
στους χώρους του οικισμού (π.χ. δρόμους, πλατείες). Σε 
κάθε περίπτωση, απαγορεύεται η τοποθέτησή τους στο 
δώμα των κτιρίων. Είναι δυνατόν να τοποθετηθούν π.χ. 
στον ακάλυπτο χώρο των οικοπέδωνή σε άλλο σημείο του 
κτιρίου κατάλληλα διαμορφωμένο. 

β) Απαγορεύεται η τοποθέτήση κλιματιστικών επί των ό¬ 
ψεων των κτιρίων. 

2. Επιβάλλεται η διατήρηση και αποκατάσταση των λι¬ 
θόστρωτων δρόμων, πλατειών και σκαλοπατιών, επανα¬ 
λαμβάνοντας τον τύπο της λιθόστρωσης και το μέγεθος 
των λίθων. Σε πλακοστρώσεις που γίνονται σε δημόσιο 
χώρο ή ακόμα και σε ιδιωτικούς θα πρέπει να επαναλαμ¬ 
βάνεται, κατά το δυνατόν, ο χαρακτήρας της πλακόστρω¬ 
σης, όπως επικρατεί στον οικισμό, ως προς τα σχήματα 
(ορθογωνικά ή ακανόνιστα), τα μεγέθη των πλακών και 
τον τρόπο τοποθέτησής τους. 

3. Επιτρέπεται η επισκευή, αποκατάσταση ή αναστήλωση 
όλων των παραδοσιακών κατασκευών / κτιρίων, ανεξάρτη¬ 
τα αν αυτό αντίκειται στις διατάξεις του παρόντος, κατόπιν 
τεκμηριωμένης έρευνας (φωτογραφίες, αποτύπωση κ.λπ.) 
που θα αποδεικνύειτην ακριβή αρχική μορφή τους. 

4. Απαγορεύεται η κατασκευή κτιρίων επί υποστυλωμά¬ 
των (ρίΐοΐίε), καθώς και η ολοκλήρωση των οικοδομικών 
εργασιών στον όροφο, πριν την ολοκλήρωση των εξωτε¬ 
ρικών επιχρισμάτων και την τοποθέτηση κουφωμάτων 
στο ισόγειο. 

5. Απαγορεύεται η εγκατάσταση τυποποιημένων ή λυό¬ 


μενων οικίσκων ή τροχοβιλών και η δημιουργία πολυκα¬ 
ταστημάτων και υπεραγορών. 

6. Απαγορεύεται η κατασκευή πισίνας σε οικόπεδα εντός 
των ορίων του οικισμού. Επιτρέπεται η κατασκευή της μό¬ 
νο σε τουριστικά συγκροτήματα και μετά από βεβαίωση 
του Δήμου ότι μπορεί να αντιμετωπισθεί η πλήρωση και λει¬ 
τουργία τους από τα αποθέματα νερού του νησιού. 

7. Απαγορεύεται η τοποθέτηση κάθε είδους φωτεινών ε¬ 
πιγραφών και διαφημίσεων. Επιτρέπεται μόνον μετά από έ¬ 
γκριση των αρμόδιων υπηρεσιών του Υπουργείου Αιγαίου 
για επιγραφές και διαφημίσεις, οι οποίες δεν επηρεάζουν 
τονχαρακτήρατηςπεριοχής.Οιεπιγραφέςτοποθετούνται 
πάνω από πόρτες ή παράθυρα και δεν μπορεί να είναι με¬ 
γαλύτερες του ανοίγματος στο οποίο αντιστοιχούν. 

8. Οι μετρητές ηλεκτρικού ρεύματος και κάθε άλλο 
στοιχείο παροχής πρέπει να μη τοποθετούνται σε προ¬ 
βαλλόμενη επιφάνεια. 

9. Κάθε έργο υποδομής που εκτελείται από Οργανισμό 
Κοινής Ωφέλειας (ΔΕΗ, ΟΤΕ, ΕΥΔΑΠ) Τοπική Αυτοδιοίκη¬ 
ση κ.λπ. και γενικά κάθε εργασία που αφορά στην δια¬ 
μόρφωση, τροποποίηση, ή ανάπλαση κοινοχρήστων χώ¬ 
ρων προσαρμόζεται στα παραδοσιακά τοπικά πρότυπα 
και εκτελείται μετά από έγκριση της σχετικής μελέτης α¬ 
πάτην αρμόδια υπηρεσία του Υπουργείου Αιγαίου. Οι Ορ¬ 
γανισμοί Κοινής Ωφέλειας αναλαμβάνουν με δαπάνες 
τους την αναμόρφωση και βελτίωση των εγκαταστάσεών 
τους, ώστε να μη βλάπτεται το περιβάλλον. 

10. Απαιτείται η σύμφωνη γνώμη των αρμοδίων υπηρε¬ 
σιών του Υπουργείου Αιγαίου, κατά τα οριζόμενα στο ΠΔ 
326/ 2000, για οποιαδήποτε οικοδομική εργασία στον πα¬ 
ραδοσιακό οικισμό στον οποίο αναφέρεται το παρόν Διά¬ 
ταγμα. 

Άρθρο 4 

1. Οι διατάξεις του παρόντος διατάγματος δεν εφαρμό¬ 
ζονται σε περιοχές που διέπονται από ειδικό νομικό καθε¬ 
στώς, όπως δάση, δασικές εκτάσεις, αρχαιολογικοί χώ¬ 
ροι. 

2. Σε περίπτωση εφαρμογής του άρθρου 41 του Ν. 
1337/1983 (ΦΕΚΑ'33) δεν επιτρέπεται για τον οικισμό υ¬ 
πέρβαση του μεγίστου ύψους και αριθμού ορόφων που 
προβλέπονται από τις διατάξεις του παρόντος. 

3. Κατά τα λοιπά ισχύουν οι διατάξεις του από 

19.10.1978 Π.Δ. "Περί χαρακτηρισμού ως παραδοσιακών 
οικισμών.των οικοπέδων αυτών". 

Άρθρο 5 

Προσαρτάται τοπογραφικό διάγραμμα του οικισμού 
στο οποίο αποτυπώνεταιτο θαλάσσιο μέτωπο, όπως ανα- 
φέρεται στο άρθρο 1 παρ. 1. 

Άρθρο 6 

Η ισχύς του παρόντος διατάγματος αρχίζει από την δη¬ 
μοσίευσή του στην Εφημερίδα της Κυβερνήσεως. 

Στον Υπουργό Αιγαίου αναθέτουμε την δημοσίευση και 
εκτέλεση του παρόντος διατάγματος. 

Αθήνα, 22 Απριλίου 2002 
Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ ΣΤΕΦΑΝΟΠΟΥΛΟΣ 

Ο ΥΠΟΥΡΓΟΣ ΑΙΓΑΙΟΥ 

ΝΙΚΟΣΣΗΦΟΥΝΑΚΗΣ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΤΕΤΑΡΤΟ) 


ΑΠΟΦΑΣΕΙ Σ 

Αριθ. ΠΕ.ΧΩ.οικ. 1657/Φ.Τροπ/2002 (2) 

Αναθεώρηση όρων και περιορισμών δόμησης του εγκε¬ 
κριμένου σχεδίου πόλεως Μαρκοπούλου Μεσογαίας 

Ν. Αττικής 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ ΑΤΤΙΚΗΣ 

Έχοντας υπόψη: 

Ι.ΤοΝ.2503/1997 (ΦΕΚ 107Α/30.5.1997) "Διοίκηση, Ορ¬ 
γάνωση, Στελέχωση της Περιφέρειας κλπ.". 

2. Το Ν. 1577/1985 "Γενικός Οικοδομικός Κανονισμός", 
όπως ισχύει μετά το Ν. 2831/2000 (Φ.Ε.Κ.140Α). 

3. Το άρθρο 160 του από 14/27.7.1999 Π.Δ. "Κώδικας 
Βασικής Πσλεοδομικής Νομοθεσίας" (Φ.Ε.Κ.580Δ). 

4. Την με αρ.75724/1151/30.12.1983 (ΦΕΚ 
767Β/30.12.1983) Κοινή Απόφαση Υπουργών Προεδρίας 
της Κυβερνήσεως και Χ.Ο.Π. "Κωδικοποίηση τροποποίη¬ 
ση και συμπλήρωση των Συλλογικών Οργάνων γνωμοδο- 
τικής και αποφασιστικής αρμοδιότητος του Υπ.ΧΟΠ σε ε¬ 
νιαίο κείμενο". 

5. Την με αριθμό 11383/20.3.2000 απόφαση μας περί 
"Συγκρότησης Περιφερειακού Συμβουλίου Χωροταξίας 
Οικισμού και Περιβάλλοντος (Περ. Σ.Χ.Ο.Π.) της Περιφέ¬ 
ρειας Αττικής", όπως τροποποιήθηκε και συμπληρώθηκε 
με τις υπ’ αριθμούς 27112/30.6.2000, 46931/30.10.2000 
και 18591/3.4.2001 αποφάσεις μας. 

6. Το Γενικό Πολεοδομικό Σχέδιο (Γ.Π.Σ.) Απόφαση 
9573/1846/6.4.2000 (ΦΕΚ 210Δ/7.4.2000). 

7. Το εγκριτικό Δ/γμα (Απόφαση) 30.9.1916 (ΦΕΚ 
187/Α/1.10.1916. Δ/γμα 17.1.1957, (ΦΕΚ 11/24.1. 1957), 
Δ/γμα. 15.3.1963 (ΦΕΚ 57/Δ/22.4.1963). 

8. Την 79/2001 απόφαση του Δημοτικού Συμβουλίου 
Δήμου Μαρκοπούλου Μεσογαίας. 

9. Την Π ΕΧΩ 3188/Φ.Τροπ/2001 εισήγηση της Δ/νσης 
ΠΕΧΩ Περιφέρειας Αττικής. 

10. Την από 21.3.2002 ομόφωνη γνωμοδότηση του Πε¬ 
ριφερειακού ΣΧΟΠ Αττικής που διατυπώθηκαν στην 5η 


πράξη συνεδρίαση 6η. 

11. Το γεγονός ότι η αναθεώρηση των όρων και περιο¬ 
ρισμών δόμησης είναι σύμφωνη με τις διατάξεις του άρ¬ 
θρου 29 παρ.4.α.1 καιπαρ.δτου Ν.2831/2000 (ΦΕΚ 140Α) 
επειδή δεν επιφέρουν μείωση της επιφάνειας των Κ.Χ και 
του εύρους των οδών και αύξηση των ισχυουσών Σ.Δ. και 
υλοποιούνται οι κατευθύνσεις και δεσμεύσεις του Γ.Π.Σ. 
και διασφαλίζεται αποδεκτή πολεοδομικά ανάπτυξη για 
την μεσαίου μεγέθους πόλη του Μαρκοπούλου. 

12. Το γεγονός ότι με την παρούσα απόφαση δεν προ- 
καλείται επιβάρυνση του κρατικού προϋπολογισμού η αυ¬ 
τού του ΟΤΑ, αποφασίζουμε: 

Την έγκριση για την αναθεώρηση των όρων και περιορι¬ 
σμών δόμησης στο οικισμό Μαρκοπούλου Μεσογαίας και 
ειδικότερα. 

Α. Στην περιοχή με σχέδιο πόλης εγκεκριμένο με τις 
προϊσχύουσεςτου Ν.1337/83 διατάξεις με: 

1. Για τον Τομέα Α: Σ.Δ. 1,9 κάλυψη 70% ύφος 14,οο μ. 

2. Για τον Τομέα Β: Σ.Δ. 1,6 κάλυψη 60% ύφος 12,οο μ. 

3. Για τον Τομέα Γ: Σ.Δ. 0,8, κάλυψη 40% ύφος 9,οο μ. 

4. Για τον Τομέα Γ1: Σ.Δ. 0,6 κάλυψη 40% ύφοςθ,οο μ. 

5. Γ ιατονΤορέαΔ (πρώην ΒΙ): Σ,Δ 1,2 κάλυψη 60% ύψος 
9,οομ. 

6. Ο Τομέας Β1 ονομάζεται Τομέας Δ. 

7. Κατά τα λοιπά ισχύουν τα ήδη θεσμοθετημένα 

Β. Στην περιοχή με σχέδιο πόλης εγκεκριμένο με τις δια¬ 
τάξεις του Ν. 1337/83,τομείς Ε1 και Ε2 (επεκτάσεις Γ Π Σ) 
Καθορισμός μεγίστου επιτρεπομένου ύψους 7,οομ με 
προσαύξηση κατά 1,5ομ σε περίπτωση κατασκευής στέ¬ 
γης και μέγιστος αριθμός ορόφων 2. Κατά τα λοιπά ισχύ¬ 
ουν τα ήδη θεσμοθετημένα. 

Κατά της απόφασης αυτής επιτρέπεται προσφυγή στον 
Υπ. ΠΕΧΩΔΕ σε 30 μέρες από τη δημοσίευσή της. 

Η παρούσα απόφαση να δημοσιευθεί στην εφημερίδα 
της Κυβερνήσεως. 

Αθήνα, 23 Απριλίου 2002 

Ο Γ ενικός Γ ραμματέας Περιφέρειας 
ΜΙΧΑΗΛ ΚΥΡΙΑΚΙΔΗΣ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΤΕΤΑΡΤΟ) 



Α ΠΕΡΙΟΧΕΣ ΕΓΚΕΚΡΙΜΜΕΝΟΥ ΣΧΕΔΙΟΥ 
ΜΕ ΤΙΣ ΔΙΑΤΑΞΕΙΣ ΤΟΥ Ν.Δ. ΤΗΣ 23.07.23 


ΤΟΜΕΑΣ Α 
ΤΟΜΕΑΣ Β 
ΤΟΜΕΑΣ Γ 
ΤΟΜΕΑΣΓΙ 
ΤΟΜΕΑΣ Δ 


ΣΥΝΤΕΛΕΣΤΗΣ ΔΟΜΗΣΗΣ 1 9 
ΣΥΝΤΕΛΕΣΤΗΣ ΔΟΜΗΣΗΣ 1.6 
ΣΥΝΤΕΛΕΣΤΗΣ ΔΟΜΗΣΗΣ 0 6 
ΣΥΝΤΕΛΕΣΤΗΣ ΔΟΜΗΣΗΣ 0 6 
ΣΥΝΤΕΛΕΣΤΗΣ ΔΟΜΗΣΗΣ 1.2 


Β ΠΕΡΙΟΧΕΣ ΕΠΕΚΤΑΣΗΣ 

ΣΥΜΦΩΝΑ ΜΕ ΤΙΣ ΔΙΑΤΑΞΕΙΣ ΤΟΥ Ν. 1337 «3. 
ΜΕ ΣΧΕΔΙΟ Η ΧΠΡΙΣ ΣΧΕΔΙΟ 


ΤΟΜΕΑΣ Η ΣΥΝΤΕΛΕΣΤΗΣ ΔΟΜΗΣΗΣ Ο.β 

ΤΟΜΕΑΣ Ε2 ΣΥΝΤΕΛΕΣΤΗΣ ΔΟΜΗΣΗΣ 0 6 


Ε. ΠΡΟΤΕΙΝΟΜΕΝΟΙ ΣΥΝΤΕΛΕΣΤΕΣ ΚΑΛΥΨΗΣ 


ΤΟΜΕΑΣΑ 
ΤΟΜΕΑΣ Β 
ΤΟΜΕΑΣ Γ 
ΤΟΜΕΑΣ ΓΤ 
ΤΟΜΕΑΣ Δ 


ΣΥΝΤΕΛΕΣΤΗΣ ΚΑΛΥΨΗΣ 0.70 
ΣΥΝΤΕΛΕΣΤΗΣ ΚΑΛΥΨΗΣ Ο.βΟ 
ΣΥΝΤΕΛΕΣΤΗΣ ΚΑΛΥΨΗΣ 0.40 
ΣΥΝΤΕΛΕΣΤΗΣ ΚΑΛΥΨΗΣ 0.40 
ΣΥΝΤΕΛΕΣΤΗΣ ΚΑΛΥΨΗΣ 0.60 


Γ ΜΕΓΙΣΤΑ ΕΠΙΤΡΕΠΟΜΕΝΑ ΥΨΗ 

ΤΟΜΕΑΣ Α ΜΕΓΙΣΤΟ ΕΠΙΤΡΕΠΟΜΕΝΟ ΥΨΟΣ 14 μ 

ΤΟΜΕΑΣ Β ΜΕΓΙΣΤΟ ΕΠΙΤΡΕΠΟΜΕΝΟ ΥΨΟΣ 12 μ 

ΤΟΜΕΑΣ Γ ΜΕΓΙΣΤΟ ΕΠΙΤΡΕΠΟΜΕΝΟ ΥΨΟΣ 9 μ 

ΤΟΜΕΑΣ Π ΜΕΓΙΣΤΟ ΕΠΙΤΡΕΠΟΜΕΝΟ ΥΨΟΣ 9 μ 

ΤΟΜΕΑΣ Δ ; ΜΕΓΙΣΤΟ ΕΠΙΤΡΕΠΟΜΕΝΟ ΥΨΟΣ 1 μ. 

ΤΟΜΕΑΣ Ε1 : ΜΕΓΙΣΤΟ ΕΠΙΤΡΕΠΟΜΕΝΟ ΥΨΟΣ 7 μ. (1- 1,5 μ.) 

ΤΟΜΕΑΣ Ε2 . ΜΕΓΙΣΤΟ ΕΠΙΤΡΕΠΟΜΕΝΟ ΥΨΟΣ 7 μ. (+Ι,5μ.) 


Δ. ΜΕΓΙΣΤΟΣ ΑΡΙΘΜΟΣ ΟΡΟΦΩΝ 

ΤΟΜΕΑΣ Ε1 ΜΕΓΙΣΤΟΣ ΑΡΙΘΜΟΣ ΟΡΟΦΟΝ 2 ορ 

ΤΟΜΕΑΣ Ε2 ΜΕΓΙΣΤΟΣ ΑΡΙΘΜΟΣ ΟΡΟΦΟΝ Γ ορ 


ι 


5 6ΓΝΙΚΟ ΤΥΠΟΓΡΑΦΕΙΟ 

3 Γ, ° τεΧ’ΊΓοι.;. 'τ-ν-υι ι» Γ ·»χ6ΛιΰΐίθαΐΛμο { 

'■**·!* «ϋ'·ο πυπηοτί 1 ΐί ι 



ΔΗΜΟΙ Μ Α μ Κ Ο η Ο Υ Λ ο υ μ ι ς ο γ α ι α ς 


ΑΝΑΘΕΩΡΗΣΕΩΝ ΟΡΟΝ ΚΑΙ ΠΕΡΙΟΡΙΣΜΟΝ ΔΟΜΗΣΗΣ 

ΤΟΥ ΕΓΚΕΚΡΙΜΜΓΝΟΥ ΜΕ ΤΙΣ ΔΙΑΤΑΞΕΙΣ ΤΟΥ ΝΔ ΤΗΣ 17 07 1923 
ΡΥΜΟΤΟΜΙΚΟΥ ΣΧΕΔΙΟΥ 


ΘΕΩΡΗΘΗΚΕ 



ΡΰϊΙ ^' 1 

0 -^η,/ψίοιί 



Βάσει της Απόφασης 79/2000 του Δημοτικού Συμβουλίου 
του Δήμου Μαρκόπουλου 

για την Αναθεώρηση των Ορων και Περιορισμών Δομήσεως 
του Εγκεκριμένου Σχεδίου Πόλεως 


0ΟΤ ΝΑ ΜΛ*Π8ΪΝ«Η ■ ΖΩΗΑΒ0Υ 
ΑΡΧίΤΕΚΤΟΝ ΜΗΧΑΝΙΚΟΣ 


Ο ΧΛ/'ά'&ϊ 





ΤΟΜΕΙΣ ΣΥΝΤΕΛΕΣΤΩΝ ΔΟΜΗΣΗΣ 
ΚΑΙ ΜΕΓΙΣΤΩΝ ΕΠΙΤΡΕΠΟΜΕΝΩΝ ΥΨΩΝ 


Μελέτη 

Τεχνική Υπηρεοία- 


ΠΡΟΤΕΙΝΟΜΕΝΟΙ ΟΡΟΙ ΔΟΜΗΣΗΣ 


1 Μαβκοπ ούλου ΜεοογαΙας 


ΗΜφομηνια: Μάιος 2001 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 




